RO
31.5.2023
Jurnalul Oficial al Uniunii Europene
L 141/49
DECIZIA DE PUNERE ÎN APLICARE (UE) 2023/1054 A COMISIEI din 30 mai 2023 de stabilire a normelor de aplicare a Regulamentului (UE) 2021/696 al Parlamentului European și al Consiliului în ceea ce privește portofoliul de servicii pentru serviciile de comunicații guvernamentale prin satelit oferite de sistemul instituit în cadrul Programului spațial al Uniunii
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr.
912/2010, (UE) nr.
1285/2013 și (UE) nr.
377/2014 și a Deciziei nr.
541/2014/UE (1), în special articolul 63 alineatul (3), întrucât: (1)
În conformitate cu articolul 62 din Regulamentul (UE) 2021/696, în cadrul componentei „comunicații guvernamentale prin satelit” (GOVSATCOM), capacitățile și serviciile de comunicații prin satelit trebuie combinate într-o rezervă comună a Uniunii de capacități și de servicii de comunicații prin satelit, cu cerințe de securitate corespunzătoare.
(2)
În conformitate cu articolul 63 alineatul (1) din Regulamentul (UE) 2021/696, furnizarea capacităților și a serviciilor GOVSATCOM trebuie asigurată astfel cum se prevede în portofoliul de servicii.
Portofoliul de servicii ar trebui să se bazeze pe nevoile comunităților de utilizatori ai comunicațiilor guvernamentale prin satelit, prin includerea de servicii GOVSATCOM flexibile și ajustabile în funcție de utilizator.
Prin urmare, în cadrul său ar trebui să se regăsească servicii de la un capăt la altul, servicii de capacitate ancorată și servicii de capacitate brută.
(3)
Portofoliul de servicii ar trebui să acopere capacitățile și serviciile existente și preconizate care urmează să fie incluse în rezerva comună a Uniunii.
Prin urmare, este necesar ca în portofoliul de servicii să fie incluse diferite opțiuni în ceea ce privește latența, benzile de frecvență, nivelurile de securitate și alte atribute.
(4)
Pentru a asigura furnizarea serviciilor, este necesar să se descrie procesul cererilor de servicii transmise de utilizatorii GOVSATCOM către centrul GOVSATCOM.
Autoritățile competente GOVSATCOM ar trebui să acționeze ca intermediari în acest proces.
(5)
Pentru a asigura cea mai bună corelare între cererea și oferta de servicii GOVSATCOM, este necesar ca disponibilitatea serviciilor să se bazeze pe cererea și oferta de capacități satelitare puse în comun și partajate, precum și pe serviciile achiziționate.
(6)
Măsurile prevăzute în prezenta decizie sunt conforme cu avizul comitetului programului în configurația sa privind GOVSATCOM,
ADOPTĂ PREZENTA DECIZIE:
Articolul 1 Definiții În sensul prezentei decizii, se aplică definițiile de la articolul 2 din Decizia de punere în aplicare (UE) 2023/1055 a Comisiei (2).
(1) JO L 170, 12.5.2021, p. 69.
(2) Decizia de punere în aplicare (UE) 2023/1055 a Comisiei din 30 mai 2023 de stabilire a normelor privind partajarea resurselor și stabilirea priorității pentru capacitățile, serviciile și echipamentele de utilizare pentru comunicațiile prin satelit în vederea îndeplinirii funcției menționate la articolul 66 alineatul (2) din Regulamentul (UE) 2021/696 al Parlamentului European și al Consiliului (a se vedea pagina 57 din prezentul Jurnal Oficial).